
П Р Е Г Л Е Д
активности Службе Повереника за информације од јавног значаја
и заштиту података о личности у октобру 2026. године 

I.  Статистика предмета   

У октобру 2026. године, Служба Повереника је примила укупно 1.834 предметa и то:    

1. 1282 предмета у вези са приступом информацијама,
1. 384 предмета у вези са заштитом података о личности, 
1. 40 предмета који се односе на процесуирање прекршаја у обе области деловања Повереника,
1. 128 предмета који су се односили на обe области деловања и рад Службе Повереника.

Број решених предмета током овог месеца је укупно 1.743 (1116 - приступ информацијама,  337 - заштита података, 36 - процесуирање прекршаја, 254 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остварено је 1.617 контакaта ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја
· Решене су 453 жалбе, од чега је 38 жалби изјављенo на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дата су 22 мишљења о примени Закона о слободном приступу информацијама од јавног значаја,
· 345 захтева за информацијама је преусмерен другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Обрађено је 26 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада, 
· 264 одговора Управном суду поводом управног спора,
· Одговорено је на 5 представки,
· Усвојен је 1 предлог за понављање поступка.


Од укупно решене 453 жалбе, 276 жалби је било неосновано или са формалним недостацима, па су по њима донете следеће одлуке:
· 65 решења о одбијању жалби као неоснованих,
· 95 жалби је одбијено ради заштите јавног интереса и заштите права других
· 116 жалби је одбачено из формалних разлога.

Преосталих 177 жалби које су биле основане, Повереник је решио на следећи начин:
· у 18 предмета наложено је органу власти да омогући приступ траженој информацији, 
· у 12 предмета поништено је решење органа власти и наложено органу власти да омогући приступ траженој информацији, па је у овим предметима донето 11 решења, док je 1 спојен приликом решавања,
· у 42 предмета наложено је поступање по захтеву, 
· у 12 предмета је поништена одлука органа власти и предмет враћен на поновни поступак, 
· у 2 случаја је поништено решење органа власти,
· у 61 предмету обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, па је у овим предметима донето 59 решења, док су 2 спојена приликом решавања, 
· у 28 предмета обустављено је даље вођење поступка, јер су жалиоци одустали од жалби,
· у 2 случаја су усвојени трошкови поступка.


Б. Област заштите података о личности
1. Дато je 36 мишљења у вези са заштитом података о личности;
1. Дато је 1 претходно мишљење (чл. 55);
1. Решена је 31 притужба због повреде права, на следећи начин: 19 решења којима се налаже руковаоцима да поступе по захтеву, 8 решења којима се притужба одбија као неоснована, 2 решења којима се одбацује притужба, 1 решење о обустави због накнадног поступања руковаоца и 1 решење о обустави због одустанка жалиоца;
1. Окончанo је 67 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 6 корективих мера којима је изрекао 5 мера опомене руковаоцима и 1 меру привременог/трајног ограничења вршења обраде, укључујући и забрану обраде, 180 обавештења о предстојећем инспекцијском надзору и 12 одговора подносиоцима представки поводом којих је покренут инспекцијски надзор;
1. Одговорено је на 118 представки у вези са заштитом података о личности;
1. Дато je 5 одговора на тужбе поднете Управном суду;
1. Обрађено је 55 евиденција о лицима за заштиту података о личности;
1. 2 странa привреднa друштвa обавестилa су Повереника о именовању представника у складу са ЗЗПЛ; 
1. 15 обавештења Поверенику о повреди података о личности;
1. Обрађено је 1 контролна листа;
1. У 6 случајева дата је сагласност Комисији за нестале бебе.

В. Предмети који се односе на процесуирање прекршаја 
· поднето је 4 захтева за покретање прекршајног поступка, 3 због кршења одредби ЗСПИЈЗ, 1 због кршења одредби  ЗЗПЛ, док је у 1 предмету наступила застара,
· издато је 28 прекршајних налога због кршења одредби ЗСПИЈЗ, у 3 предмета је наступила застара, 
· дата су 4 обавештења. 

Г. Предмети који се односе на обе области деловања и рад Службе Повереника
· 19 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступано је по 133 захтева за информацијама од Повереника, 
· поступано је по 33 захтева у вези са информацијама о предмету,
· 21 предмет из области домаће и међународне сарадње, 
· Дато је 11 саопштења за јавност,
· 10 извештаја,
· 17 остало,
· 2 предмета који се односе на обуке,
· Дата су 2 мишљења на нацрте закона,
· 2 предмета у области европских интеграција,
· 1 иницијатива,
· 1 захтев за уверењем-службене евиденције,
· 2 приговора су одбијена.

II. Друге активности и догађаји 

Заменица Повереника и саветник Повереника

· Сања Унковић, заменица Повереника која обавља дужности Повереника, и Милан Мариновић, саветник Повереника, учествовали су дана 1. и 2. октобра 2026. године на седмом састанку независних надзорних органа који се баве заштитом података о личности у регији Западног Балкана – „Privacy4Balkans“. Представнике из Републике Србије, Републике Северне Македоније и Црне Горе угостили су др Драгољуб Рељић, директор Агенције за заштиту личних података у Босни и Херцеговини и г. Анте Борас, заменик директора.
Циљ овог састанка био је разматрање даљих корака у вези са обрадом података о личности од стране компанија „Мета“, „Х“ и других, у сврху развоја вештачке интелигенције, о којој нису на законит начин обавештени корисници у Србији, Босни и Херцеговини, Македонији, Црној Гори и још неким земљама у регији које нису чланице Европске уније, као и дефинисање питања од заједничког интереса и унапређење међуинституционалне сарадње. Такође, разматрани су и заједнички кораци према мултинационалним компанијама које још увек нису испоштовале своју, законима наведених држава прописану, обавезу да одреде представника за заштиту података о личности.
· Дана 13. и 14. октобра 2026. године Заменица Повереника која обавља дужност Повереника до избора новог Повереника, Сања Унковић, и Милан Мариновић, саветник Повереника, учествовали су на 124. пленарном састанку Европског одбора за заштиту података (ЕДПБ) у Бриселу.
Поред више актуелних тема из области заштите података о личности, фокус ове седнице био је на употреби тзв. паметних наочара и обради података о личности коришћењем тих наочара, као и њиховом утицају на заштиту података о личности. Тим поводом, експерт из Француске упознао је представнике органа власти за заштиту података о личности који су присуствовали састанку са актуелним стањем у примени и коришћењу тзв. паметних наочара, са чињеницом да је број корисника ових наочара у свету порастао на преко 7.000.000, са техничким могућностима ових наочара и начином њиховог коришћења, као и са појединим мерама заштите података о личности које се примењују.
· Заменица Повереника за информације од јавног значаја и заштиту података о личности, која обавља дужности Повереника, Сања Унковић присуствовала је међународној конференцији „20 година Устава Републике Србије“, која је одржана 29. октобра 2026. године у Дому Народне скупштине Републике Србије, у организацији Уставног суда Републике Србије.
Конференција је окупила представнике и чланове Венецијанске комисије, председнике и судије европских уставних судова, судије Европског суда за људска права, представнике академске заједнице, као и високе званичнике Републике Србије и представнике дипломатског кора.

Међународна и домаћа сарадња

· Дана 9.10.2026. године Повереник је учествовао у избору за  GPA Awards 2026 People’s Choice Award и гласао за  (AE 21) BECOME A PRIVACY PRO(TECTOR) – AKRONIM: PRIVACYPRO, пројекат који спроводи Повереник за информације Републике Словеније и који је пријавио у оквиру секције „Образовање и подизање нивоа јавне свести“;
· Дана 12.10.2026. године Повереник је учествовао у избору  два члана  Извршног одбора  Глобалне скупштине приватности (GPA) и гласао за Националну агенцију за заштиту података о личности Бразила (ANPD) и за Италијански орган за заштиту података о личности (GPDP);
· Дана 20.10.2026. године Савет Европе, у оквиру пројекта „Заштита слободе изражавања и медија у Србији (PROFREX) у сарадњи са Регулаторним телом за електронске медије (REM) је организовао у Београду округли сто „Закон о дигиталним услугама (Digital Services Act-DSA):европска примена, институционални модели и импликације за Србију“. На округлом столу су учествовала три представника Повереника;
· Дана 26.10.2026. године Министарству за људска и мањинска права и друштвени дијалог достављен je  прилог за израду Извештаја о примени Конвенције о укидању свих облика дискриминације жена (CEDAW) поводом спровођења Закључних запажања Комитета за елиминисање свих облика дискриминације жена у вези са Четвртим периодичним извештајем Републике Србије од 2019. године. 

Конференције/догађаји

· Дана 6.10.2026. представници Сектора за информационе технологије присуствовали су 23. Конференцији „Откријте симфонију пословања“ уз COMING CON #23;
· Дана 15.10.2026. представници Сектора за информационе технологије присуствовали су Конференцији  Pulse360 - Resilience by Design;
· Дана 22.10.2026. представници Сектора за информационе технологије присуствовали су Cisco SASE Experience Lab;
· Дана 27.10.2026. представници Сектора за информационе технологије присуствовали су, у организацији компаније Extreme доо, традиционалном ESET корисничком скупу под називом „AI-јем против AI-ја;
· Дана 29.10.2026. представници Сектора за информационе технологије присуствовали су догађају у организацији компаније Dell - AI is accelerating faster than most organizations can keep up.

Европске интеграције

· Дана 5.10.2026. године Министарству правде је достављена ажурирана информација о испуњености прелазних мерила за ПГ 23 везано за  спровођење Оперативних закључака са Пододбора за правду, слободу и безбедност одржаног 24-25.2.2026. године;
· Дана 22.10.2026. године одржан је online састанак, посредством Министарства правде са представницима Европске комисије на тему остваривање приоритетних активности у циљу испуњења свих прелазних мерила из ПГ 23. На састанку су учествовала два представника Повереника.

Обуке

· 2.10.2026. обука ЗЗПЛ за основне школе Рашког округа (20 лица);
· 9.10.2026. обука ЗЗПЛ за основне школе Расинског округа (30 лица);
· 15.10.2026. Обука ЗЗПЛ у организацији Лаура Цонсултинг (8 лица);
· 16.10.2026. обука ЗЗПЛ за основне школе Средњебанатског округа (34 лица);
· 23.10.2026. обука ЗЗПЛ за основне школе Подунавског округа (30 лица);
· 30.10.2026. обука ЗЗПЛ за основне школе Поморавског округа (20 лица);
· 30.10.2026. Обука ЗЗПЛ за запослене на Факултету примењених уметности (10 лица).

